10:35 Сьведка Юры Каралькоў, старшы інспэктар ГУУС Менску. Паводле ўказаньня кіраўніцтва сьведка прыбыў на плошчу Незалежнасьці і праз гукаўзмацняльнік агучваў, што мітынг забаронены, просьба разысьціся, іначай будзе ўжытая фізычная сіла. Каралькоў кажа, што прачытаў тэкст 10 разоў, пасьля чаго яму загадалі пакінуць плошчу Незалежнасьці. Калі ён чытаў папярэджаньне, то людзі толькі падыходзілі, калі ад’яжджаў, то нічога ня бачыў, бо лабавое шкло было завешана бела-чырвона-белым сьцягам. Сьведка кажа, што гэтая абвестка агучвалася максымум 5 хвілін. Усяго было 2 такія машыны.